روسيا اليوم خرجات باش تقول باللي القرار الامريكي بخصوص الصحراء الغربية المغربية، ماشي في محله وانه “يغتصب” القانون الدولي. الكلام ديال روسيا اليوم ما عندو قيمة وما غاديش يلقى صدى خاصة عند الأوروبيين اللي اهم حاجة عندهم هي استقرار منطقة الساحل والصحراء، وبالتالي حل نزاع مصطنع في مصلحتهم لا من الناحية الأمنية ولا من الناحية الاقتصادية باعتبار المغرب بوابة لأوربا نحو سوق غرب ووسط افريقيا واللي المغرب اثبت انه عنده من المؤهلات والخبرات ما يجعله قادر على لعب هاد الدور. روسيا ما كيهمهاش الاستقرار وما كيهمهاش اصلا البوليساريو بقدر ما كترضي الحزائر اللي هي واحدة من اكبر المستوردين للسلاح الروسي. المغرب منذ سنوات قرر انه ما يرضخش لهاد النوع من الابتزاز ويشري خردة الأسلحة الروسية هادشي اللي خلا التبادل التجاري ينحاصر في المنتجات الفلاحية. اليوم روسيا خرجات باش تهضر فقط باش ترفع شوية ديال الحرج على الجارة الشرقية اللي كتدعم الانفصاليين واللي هزيمتهم تعتبر هزيمة ليها. 
ها علاش كلام روسيا على قضية الصحراء ما منو والو وما عندو قيمة